

**ระเบียบวาระการประชุมใหญ่สามัญประจำปี 2560**

**สมาคมเศรษฐศาสตร์เกษตรแห่งประเทศไทยในพระบรมราชูปถัมภ์**

**วันพฤหัสบดีที่ 17 พฤษภาคม 2561 เวลา 17.00 น.**

**ณ ห้องประชุม AEOC ชั้น 2**

**สำนักงานเศรษฐกิจการเกษตร**

**------------------------------------------------**

**วาระที่ 1 เรื่องนายกสมาคมแจ้งให้ที่ประชุมทราบ**

**วาระที่ 2 พิจารณารับรองรายงานการประชุมใหญ่สามัญประจำปี 2559**

**วาระที่ 3 เรื่องเพื่อทราบ**

3.1 การสนับสนุนการจัดงานสัมมนานานาชาติ

**วาระที่ 4 เรื่องเพื่อพิจารณา**

4.1 การแก้ไขธรรมนูญสมาชิก

4.2 กิจกรรมดำเนินการปี 2561

4.3 การเป็นเจ้าภาพร่วมจัดประชุมวิชาการเศรษฐศาสตร์เกษตร 5 สถาบัน

**วาระที่ 5 เรื่องอื่น (ถ้ามี)**

**------------------------**

**วาระที่ 1 เรื่องนายกสมาคมฯ แจ้งให้ที่ประชุมทราบ**

1. การจดทะเบียนกรรมการคณะกรรมการบริหารสมาคมฯ ชุดใหม่ ที่มีนายปีติพงศ์ พึ่งบุญ

ณ อยุธยา เป็นนายกสมาคมฯ ได้ดำเนินการเรียบร้อยแล้ว รายละเอียดตามทะเบียนเลขที่ จ.642/2561 ลงวันที่ 19 เมษายน 2561 ซึ่งเป็นใบสำคัญแสดงการจดทะเบียนการแต่งตั้งกรรมการของสมาคมขึ้นใหม่ทั้งชุด จำนวน 25 คน (เอกสารแนบวาระที่ 1 ข้อ 1)

1. สมาชิกสมาคมจำนวนไม่ต่ำกว่า 25 คน (ตามระเบียบข้อบังคับเดิม) ได้ลงนามแนบท้าย

หนังสือขอให้มีการจัดประชุมใหญ่วิสามัญเพื่อพิจารณาให้ความเห็นชอบธรรมนูญของสมาคมฉบับใหม่ (ปี 2560) ซึ่งสมาชิกได้ส่งความเห็นเพิ่มเติมเพื่อปรับปรุงสาระให้สอดคล้องกับริบทสังคมที่เปลี่ยนแปลง โดยล่าสุดเป็นความเห็นที่จัดส่งมาในเดือนพฤษภาคม 2561 ดังนั้น จึงได้จัดให้มีการประชุมใหญ่วิสามัญประจำปี 2560 ตามคำร้องขอ ในวันนี้ (เอกสารแนบวาระที่ 1 ข้อ 2)

**วาระที่ 2 เรื่อง รับรองรายงานการประชุมใหญ่สามัญประจำปี 2559**

ฝ่ายเลขานุการ ได้จัดทำรายงานการประชุมใหญ่สามัญประจำปี 2559 และแจ้งเวียนกรรรมการบริหารเพื่อพิจาณารับรองรายงานการประชุมใหญ่สามัญประจำปี 2559 แล้ว รวมทั้งได้เปิดให้สมาชิกพิจารณาด้วยแล้วทาง Website สมาคม โดยหากมีข้อแก้ไขให้แจ้งสมาคมต่อไป ปรากฏวาหลังจากวันที่ 30 พฤศจิกายน 2560 ได้มีกรรมการบริหารและสมาชิกหลายท่านขอแก้ไขสาระสำคัญรายงานการประชุมใหญ่สามัญประจำปี 2559 ซึ่งฝ่ายเลขานุการได้แก้ไขตามความเห็นที่ขอแก้ไขเรียบร้อยแล้ว รายละเอียดตามเอกสารแนบ 2 สรุปสาระสำคัญของรายงานการประชุมใหญ่สามัญประจำปี 2559 ได้ดังนี้

1) สมาคมฯ ได้จัดประชุมใหญ่สามัญประจำปี 2559 เมื่อวันพฤหัสบดีที่ 30 พฤศจิกายน 2560 เวลา 13.30-15.00 น. ณ โรงแรมมิราเคิล แกรนด์ คอนเวนชั่น กรุงเทพฯ มีสมาชิกเข้าร่วม 78 คน

2) ผลการดำเนินงานปี 2559-2560 ของสมาคมฯ เป็นกิจกรรมประชุมสัมมนาทางวิชาการระดับชาติ การประชุมเพื่อกำหนดแนวทางการดำเนินงานของสมาคมในปี 2560 การจัดพบปะระหว่างสมาชิกสมาคมและเครือข่าย การจัดดูงานธุรกิจการแปรรูปอาหาร การจัดแข่งขันโบว์ลิ่งหารายได้โดยขอรับเงินบริจาคสนับสนุน เป็นต้น

3) แผนดำเนินกิจกรรมในปีต่อไป จะเป็นกิจกรรมเช่นเดียวกับปีที่ผ่านมา อาทิ การจัดประชุมสัมมนาทางวิชาการ การจัดดูงาน การจัดพบปะกับสมาชิก การจัดหารายได้เข้าสมาคม เป็นต้น

4) ที่ประชุมมีมติแต่งตั้ง นายสมพร ธุระเจน ผู้สอบบัญชีรับอนุญาตหมายเลขทะเบียน CPA 0942 เป็นผู้ตรวจรับรองงบแสดงฐานะการเงินปี 2560 โดยมีค่าตอบแทนไม่เกิน 5,000 บาท ทั้งนี้ สามารถเปลี่ยนแปลงผู้สอบบัญชีได้

5) ที่ประชุมรับทราบว่า ในคราวประชุมใหญ่สามัญประจำปี 2558 ที่ประชุมออกเสียงลงมติเป็นเอกฉันท์เลือก นายปีติพงศ์ พึ่งบุญ ณ อยุธยา เป็นนายกสมาคมเศรษฐศาสตร์เกษตรแห่งประเทศไทยในพระบรมราชูปถัมภ์ประจำปี พ.ศ. 2559-2561 และให้มีกรรมการบริหารสมาคม จำนวน 15-25 คน

6) ที่ประชุมได้พิจารณาการขอแก้ไขธรรมนูญสมาคมฯ ฉบับปี พ.ศ. 2550 เนื่องจากเห็นว่าบริบทด้านเศรษฐกิจการเกษตรและสังคมได้เปลี่ยนแปลงไปจากเดิมเป็นอันมากจำเป็นต้องปรับปรุงธรรมนูญสมาคมฯ หรือข้อบังคับให้สอดคล้องกับบริบทการเปลี่ยนแปลงดังกล่าว และได้มีมติให้เปิดรับความเห็นจากสมาชิกได้ต่อไปจนกว่าจะครอบคลุมสาระสำคัญทั้งหมดแล้วและให้นำเสนอต่อที่ประชุมใหญ่ครั้งต่อไป

**ข้อเสนอเพื่อพิจารณา**

รับรองรายงานการประชุมใหญ่สามัญประจำปี 2559 เมื่อวันที่ 30 พฤศจิกายน 2560

**มติที่ประชุม**

**.......................................................................................................................................................................................................................................................................................................................................**

**...................................................................................................................................................................**

**วาระที่ 3 เรื่องเพื่อทราบ**

**3.1 การสนับสนุนการจัดงานสัมมนานานาชาติ**

ภาควิชาเศรษฐศาสตร์เกษตรและทรัพยากร มหาวิทยาลัยเกษตรศาสตร์ ได้มีหนังสือลงวันที่ 26 กุมภาพันธ์ 2561 ได้ขอทุนสนับสนุนการจัดงานสัมมนานานาชาติในหัวข้อ Promoting Rice Farmers’ Market through Value-adding Activities ระหว่างวันที่ 6-8 มิถุนายน 2561 ณ มหาวิทยาลัยเกษตรศาสตร์ วิทยาเขตบางเขน โดยมีวัตถุประสงค์หลักเพื่อนำเสนอและอภิปรายเกี่ยวกับสถานการณ์การผลิต มาตรฐาน การรับรองมาตรฐาน ความต้องการของผู้บริโภค การตลาด และความเชื่อมโยงของตลาดข้าวในภูมิภาคเอเชีย

ต่อมาในที่ประชุมหารือนอกรอบของสมาคมเมื่อวันที่ 23 เมษายน 2560 ที่ประชุมได้เห็นชอบในหลักการให้ทุนสนับสนุนการจัดสัมมนานานาชาติดังกล่าว ซึ่งฝ่ายเลขาได้มีหนังสือถึงนายกสมาคมเห็นควรสนับสนุนได้จำนวน 30,000 บาทถ้วน เนื่องจากกิจกรรมสัมมนาดังกล่าวสอดคล้องกับวัตถุประสงค์ของสมาคม ซึ่งนายกสมาคมได้เห็นขอบให้แจ้งกรรมการเพื่อขออนุมัติต่อไป

**มติที่ประชุม**

**.......................................................................................................................................................................................................................................................................................................................................**

**...................................................................................................................................................................**

**วาระที่ 4 เรื่องเพื่อพิจารณา**

**4.1 การแก้ไขธรรมนูญสมาคมฯ**

สืบเนื่องจากการประชุมใหญ่สามัญประจำปี 2559 เมื่อวันที่ 30 พฤศจิกายน 2560 ที่ประชุมได้มีมติให้เปิดรับความเห็นจากสมาชิกเกี่ยวกับสาระที่จะขอปรับปรุงแก้ไขธรรมนูญของสมาคมได้จนกว่าจะตกผลึกและให้นำเสนอต่อที่ประชุมใหญ่ครั้งต่อไป ปรากฏว่าคณะกรรมการและสมาชิกได้ขอแก้ไขเพิ่มเติมสาระของธรรมนูญสมาคม โดยมีรายละเอียดตามเอกสารแนบวาระที่ 4 สรุปเป็นประเด็นที่ขอแก้ไขเพิ่มเติม ได้ดังนี้

**1) หมวดที่ 4 การประชุมใหญ่**

ข้อ 9 การประชุมใหญ่สามัญประจำปี ให้มีการประชุมใหญ่สามัญ

“ สมาชิกจำนวนไม่น้อยกว่า 25 คน (ขอแก้ไขเป็น 10 คน) จะร้องขอให้

คณะกรรมการบริหารสมาคมจัดให้มีการประชุมใหญ่วิสามัญก็ได้”

**2) หมวดที่ 5 กรรมการบริหารสมาคมและอำนาจหน้าที่**

ข้อ 16 คณะกรรมการบริหารสมาคม มีอำนาจหน้าที่ ดังนี้

เพิ่มเติม

“ ข้อ XX อนุกรรมการหรือคณะทำงานที่แต่งตั้งขึ้นมีอำนาจตัดสินใจเกี่ยวกับแนวทางดำเนินงานตามนโยบายที่คณะกรรมการบริหารสมาคมกำหนด โดยให้รายงานคณะกรรมการบริหารสมาคมเพื่อทราบ”

“ข้อ XX องค์ประกอบของที่ประชุมคณะกรรมการบริหารสมาคม จะต้องประกอบด้วยสมาชิกมาร่วมประชุมไม่น้อยกว่ากึ่งหนึ่งของกรรมการบริหารสมาคมทั้งหมดถือว่าครบองค์ประชุม ในกรณีถึงเวลาแล้วไม่ครบ ให้เลื่อนเวลาออกไป 30 นาที เมื่อถึงกำหนดเวลาใหม่แล้ว กรรมการจำนวนรวมแล้วไม่ต่ำหว่า 7 คนจึงจะประชุมได้”

**ข้อเสนอเพื่อพิจารณา**

ให้ความเห็นชอบให้ธรรมนูญสมาคมฯ ฉบับแก้ไขปี 2560 และให้ฝ่ายเลขานำธรรมนูญสมาคมฯ ดังกล่าวไปยื่นคำขอการจดทะเบียนเปลี่ยนแปลงที่สำนักงานเขตจตุจักร กรุงเทพมหานครภายใน 14 วัน นับแต่วันที่ลงมติ

**มติที่ประชุม**

**.......................................................................................................................................................................................................................................................................................................................................**

**....................................................................................................................................................................**

**4.2 กิจกรรมดำเนินการปี 2561**

คณะกรรมการบริหารฯ ได้ประชุมหารือนอกรอบเกี่ยวกับกิจกรรมดำเนินงานใน 2561 จึงเสนอให้ดำเนินกิจกรรม ดังนี้

| **วัน เดือน ปี** | **กิจกรรม/โครงการ** | **ผู้รับผิดชอบ** |
| --- | --- | --- |
| 5-8 มิ.ย. 2561 | **สัมมนานานาชาติ** ในหัวข้อ Promoting Rice Farmers’ Market through Value-adding Activities ณ ม. เกษตรศาสตร์ บางเขน  (สมาคมฯ ร่วมให้ทุนสนับสนุนการจัดสัมมนานานาชาตินี้) | ผศ.ดร.อรชส นภสินธุวงศ์ |
| **20 ก.ค. 2561** | **สัมมนาเศรษฐศาสตร์เกษตร 5 สถาบัน** ณ จังหวัดขอนแก่น โดย  -ช่วงเช้า เป็นการสัมมนาวิชาการ  -ช่วงบ่าย ดำเนินกิจกรรม ประกวด idea โครงการ โดย  นักศึกษาเศรษฐศาสตร์เกษตรจาก 5 สถาบัน  (ศิษย์เก่าหรือใหม่) ซึ่งแต่ละทีมให้แข่งขันการ  นำเสนอกิจกรรม Start up และมีการให้รางวัล   * อาจเชิญนักลงทุนมาเข้าร่วมรับฟังด้วยซึ่งไม่ใช่เป็นการผูกมัดให้จับคู่ทำธุรกิจ **(**ผลิตภัณฑ์ตามโครงการที่จะนำมาเสนอหรือแสดงโชว์ผลงาน ควรเป็นสินค้าที่มีความพร้อมในการลงทุนดำเนินงาน**)** | -ภาควิชาเศรษฐศาสตร์การเกษตร  คณะเกษตรศาสตร์ ม. ขอนแก่น  -ดร. เดชรัตน์ สุขกำเนิด |
| ส.ค. 2561  (กลางเดือน) | **Dinner Talk**   * หัวข้อ: อนาคตการค้าเกษตรและอาหารจีน-ไทย * วิทยากร: เอกอัครราชทูตจีนประจำประเทศไทย * ผู้ร่วมงาน: 200 คน (20 โต๊ะ) โดยการจำหน่ายบัตรเพื่อหา   รายได้เข้าสมาคม โดยจัดโต๊ะผู้สื่อข่าว และ **หา** Sponsor   * สถานที่จัดงาน: ณ โรงแรมใน กทม. | -นายสมชาย อุปาระ  -ดร. รังษิต ภู่ศิริภิญโญ |
| ต.ค 2561 | **การอบรมเชิงปฏิบัติการ**   * หัวข้อ: **ปัญญาประดิษฐ์ (Artificial Intelligence**: **AI**) ภาคเกษตร /Application เกษตร/นวัตกรรมเกษตร เน้นให้เห็นในทางปฏิบัติ เช่น Drone กับข้อมูลเศรษฐกิจการเกษตร/การทำเกษตร และ Urban Farming เป็นต้น * เป้าหมาย: 30 คน | ดร. เดชรัตน์ สุขกำเนิด |
| **การจัดร้านค้า/ตลาด** แสดงเทคโนโลยีด้านการเกษตร  จัดโชว์ผลงาน Agriculture Innovation/เทคโนโลยี ในห้าง สรรพสินค้า (ถ้ามี) เพื่อให้นักลงทุน ผู้คิดค้นและผู้ใช้ มีโอกาสได้พบกัน | นายสมชาย อุปาระ |
| ม.ค.-ก.พ. 2562 | **การจัดร้านค้า/ตลาด** แสดงเทคโนโลยีด้านการเกษตร  จัดโชว์ผลงาน Agriculture Innovation/เทคโนโลยี ในงานวันเกษตรแห่งชาติ ม.เกษตรศาสตร์ (ถ้ามี) เพื่อให้นักลงทุน ผู้คิดค้นและผู้ใช้มีโอกาสได้พบปะกัน **(Science + Economics)** | ดร. เดชรัตน์ สุขกำเนิด |

**4.3 การเป็นเจ้าภาพร่วมจัดประชุมวิชาการเศรษฐศาสตร์เกษตร 5 สถาบัน**

สาขาวิชาเศรษฐศาสตร์การเกษตร คณะเกษตรศาสตร์ มหาวิทยาลัยขอนแก่น ได้มีหนังสือลงวันที่ 27 เมษายน 2561 ถึงนายกสมาคมเศรษฐศาสตร์เกษตรแห่งประเทศไทยในพระบรมราชูปถัมภ์ขอเชิญเป็นเจ้าภาพร่วมจัดประชุมวิชาการ ในหัวข้อ การขับเคลื่อนธุกิจเกษตรไทยเชิงรุกในประเทศ CLMV โดยมีวัตถุประสงค์เพื่อให้เกิดการแลกเปลี่ยนและเผยแพร่องค์ความรู้ประสบการณ์และผลงานทางวิชาการด้านเศรษฐศาสตร์เกษตร เศรษฐศาสตร์ทรัพยากร เศรษฐศาสตร์การอาหาร และธุรกิจการเกษตร โดยมีกำหนดจัดประชุม วันศุกร์ที่ 20 กรกฎาคม 2560 ณ โรงแรงพูลแมน ขอนแก่น ราชา ออคิด จังหวัดขอนแก่น ทั้งนี้นายกสมาคม ได้มีบัญชาให้ฝ่ายเลขาดำเนินการต่อไป

**ข้อเสนอพิจารณา**

ขอความเห็นเกี่ยวกับแนวทางความร่วมมือในการเป็นเจ้าภาพร่วมจัดประชุมวิชาการกับ

สาขาวิชาเศรษฐศาสตร์การเกษตร คณะเกษตรศาสตร์ มหาวิทยาลัยขอนแก่น

**มติที่ประชุม**

**.......................................................................................................................................................................................................................................................................................................................................**

**...................................................................................................................................................................**

**วาระที่ 4 เรื่องอื่น (ถ้ามี)**

**.......................................................................................................................................................................................................................................................................................................................................**

**.......................................................................................................................................................................................................................................................................................................................................**

**.......................................................................................................................................................................................................................................................................................................................................**

**.......................................................................................................................................................................................................................................................................................................................................**

**.......................................................................................................................................................................................................................................................................................................................................**

**.................................................................................................................................................................... .......................................................................................................................................................................................................................................................................................................................................**

**.......................................................................................................................................................................................................................................................................................................................................**